La Pista d'Atletisme de Paterna estrena temporada amb una àmplia modalitat d'usos i accessos
01/09/2022

# La Pista d'Atletisme de Paterna estrena temporada amb una àmplia modalitat d'usos i accessos

[![La Pista d'Atletisme de Paterna estrena temporada amb una àmplia modalitat d'usos i accessos](/images/noticias/2022/9/8302/8302_lg.jpg)](/images/noticias/2022/9/8302/8302_lg.jpg)

01.09.2022

*   A partir de hui, 1 de setembre, els usuaris/as podran adquirir bons de temporada, entrades individuals, bons familiars i preus especials per a persones jubilades i pensionistes
*   L'horari d'obertura de la pista d'atletisme serà de de dilluns a divendres de 17.00 a 22:00h, mentre que als matins està disponible per a grups escolars, i els dissabtes i diumenges de 9.00 a 14.00, amb ús preferent de les instal·lacions esportives per a esportistes menors d'edat, entre setmana de 17.30 a 19:00h

L'Ajuntament de Paterna estrena hui la temporada esportiva de la Pista d'Atletisme. Les instal·lacions, que es troben a la Ciutat Esportiva Municipal i que han comptat amb una inversió municipal d'1.768.530 euros, compten amb 6 carrers, 200 metres de corda, amb rectes, zones de salt de longitud, salt de perxa i llançament de pes.

Així ho ha anunciat hui el Tinent Alcalde Cultura de l'Esforç i Modernització, José Manuel Mora, qui ha destacat que _“la instal·lació respon a les demandes dels veïns i veïnes, així com esportistes d'alt nivell, que podran entrenar de dilluns a diumenge, triant horari de vesprades o de matins”_.

La principal modalitat d'accés serà el bo de temporada amb accessos il·limitats per 159,10€ per temporada (des de l'1 de setembre fins al 31 d'agost). A més, també s'ha posat a la disposició del públic general entrades individuals, bons familiars i preu especial per a persones jubilades i pensionistes. Tots aquests títols es podran adquirir en piscina climatitzada municipal o a través de la web www.masqvida.es.

L'horari d'obertura serà de dilluns a divendres de 17.00 a 22:00h, mentre que als matins està disponible per a grups escolars, i els dissabtes i diumenges de 9.00 a 14:00h. Entre setmana de 17.30 a 19:00h els i les esportistes menors d'edat tindran ús preferent de les instal·lacions esportives.

Per part seua, Mora ha assenyalat que _“aquesta infraestructura situa a Paterna en una posició capdavantera en el món de l'atletisme, així com permet als paterners i paterneres, siguen esportistes d'elit o no, gaudir d'aquestes instal·lacions de primer nivell”_.